ᱨᱟᱡᱽ ᱵᱷᱚᱵᱚᱱ, ᱨᱟᱺᱪᱤ

ᱨᱟᱡᱽ ᱵᱷᱚᱵᱚᱱ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱨᱟᱡᱽᱯᱟᱞ ᱟᱜ ᱥᱚᱨᱠᱟᱨᱤ ᱚᱲᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱺᱪᱤ ᱨᱮ ᱢᱮᱱᱟᱜᱼᱟ ᱾ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱱᱤᱛᱚᱜᱤᱡ ᱨᱟᱡᱽᱯᱟᱞ ᱫᱚ ᱥᱤ. ᱯᱤ. ᱨᱟᱫᱷᱟᱠᱨᱤᱥᱱᱚᱱ ᱠᱟᱱᱟ ᱾ ᱨᱟᱡᱽ ᱵᱷᱚᱵᱚᱱ ᱨᱟᱡᱽ ᱵᱷᱚᱵᱚᱱ ᱫᱚ ᱖᱒ ᱮᱠᱚᱲ (᱒᱕᱐,᱐᱐᱐ ᱥᱠᱚᱭᱟᱨ ᱢᱤᱴᱚᱨ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱨᱟᱡᱽ ᱵᱷᱚᱵᱚᱱ ᱨᱮᱱᱟᱜ ᱵᱮᱱᱟᱣ ᱫᱚ ᱑᱙᱓᱐ ᱥᱟᱞ ᱨᱮ ᱮᱛᱚᱦᱚᱵ ᱞᱮᱱᱟ ᱟᱨ ᱑᱙᱓᱑ ᱢᱟᱨᱪ ᱨᱮ ᱗᱐᱐,᱐᱐᱐ ᱴᱟᱠᱟ ᱨᱮᱱᱟᱜ ᱞᱮᱠᱷᱟᱥᱤᱫ ᱛᱮ ᱯᱩᱨᱟᱹᱣ ᱞᱮᱱᱟ ᱾ ᱱᱚᱣᱟ ᱫᱚ ᱟᱨ. ᱥᱮᱰᱞᱳ ᱵᱟᱞᱮᱨᱰ ᱦᱚᱛᱮᱛᱮ ᱰᱤᱡᱟᱭᱤᱱ ᱟᱠᱟᱱᱟ ᱾ ᱨᱟᱡᱽ ᱵᱷᱚᱵᱚᱱ ᱨᱮ ᱚᱰᱨᱤ ᱦᱟᱣᱩᱥ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱨᱟᱡᱽᱯᱟᱞ ᱟᱜ ᱥᱮᱠᱨᱮᱴᱟᱨᱤᱭᱟᱴ ᱠᱟᱱᱟ ᱾ ᱱᱚᱣᱟ ᱫᱚ ᱠᱮᱯᱴᱮᱱ ᱦᱮᱱᱤᱝᱴᱚᱱ ᱤᱫᱤ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱑᱘᱕᱐ ᱠᱷᱚᱱ ᱑᱘᱕᱖ ᱫᱷᱟᱹᱨᱤᱡ ᱪᱷᱚᱴᱟ ᱱᱟᱜᱽᱯᱩᱨ ᱨᱤᱱᱤᱡ ᱰᱤᱯᱩᱴᱤ ᱠᱚᱢᱤᱥᱚᱱᱟᱨ ᱮ ᱛᱟᱦᱮᱸ ᱠᱟᱱᱟ ᱾ ᱵᱟᱜᱟᱱ ᱠᱚ ᱨᱟᱡᱽ ᱵᱷᱚᱵᱚᱱ ᱨᱮ ᱟᱭᱢᱟ ᱞᱮᱠᱟᱱ ᱛᱟᱥᱟᱫ ᱴᱟᱺᱰᱤ ᱟᱨ ᱵᱟᱜᱟᱱ ᱠᱚ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱧᱩᱛᱩᱢᱟᱱ ᱦᱚᱲ ᱠᱚᱣᱟᱜ ᱧᱩᱛᱩᱢ ᱛᱮ ᱠᱚ ᱧᱩᱛᱩᱢ ᱟᱠᱟᱫᱼᱟ ᱾ ᱚᱠᱵᱚᱨ ᱵᱟᱜᱟᱱ ᱫᱚ ᱒᱐᱐᱕ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾ ᱱᱚᱸᱰᱮ ᱫᱚ ᱜᱩᱞᱟᱵᱽ ᱟᱨ ᱚᱠᱛᱚ ᱨᱮᱱᱟᱜ ᱵᱟᱦᱟ ᱠᱚ ᱱᱟᱯᱟᱭ ᱛᱩᱢᱟᱹᱞ ᱢᱮᱱᱟᱜᱼᱟ ᱾ ᱵᱩᱫᱽᱫᱷᱚ ᱵᱟᱜᱟᱱ, ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱵᱩᱫᱽᱫᱷᱚ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱢᱤᱫ ᱱᱟᱯᱟᱭ ᱵᱟᱜᱟᱱ ᱟᱨ ᱢᱤᱫ ᱦᱟᱹᱨᱭᱟᱹᱲ ᱚᱲᱟᱜ ᱢᱮᱱᱟᱜᱼᱟ ᱾ ᱟᱥᱳᱠᱟ ᱨᱮᱱᱟᱜ ᱢᱩᱬ ᱛᱟᱥᱟᱫ ᱴᱟᱺᱰᱤ ᱴᱚᱴᱷᱟ ᱫᱚ ᱕᱒,᱐᱐᱐ ᱥᱠᱩᱭᱟᱨ ᱯᱷᱩᱴ (᱔,᱘᱐᱐ ᱜᱟᱺᱴ ᱢᱤᱴᱟᱨ) ᱢᱮᱱᱟᱜᱼᱟ ᱾ ᱢᱩᱨᱛᱤ ᱵᱟᱜᱟᱱ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱕,᱐᱐᱐ ᱜᱟᱺᱴ ᱯᱷᱩᱴ (᱑,᱔᱐᱐ ᱜᱟᱺᱴ ᱢᱤᱴᱟᱨ) ᱟᱨ 'ᱞᱤᱞᱤ ᱟᱦᱟᱨ' ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱒,᱐᱐᱐ ᱜᱟᱺᱴ ᱯᱷᱩᱴ (᱑,᱑᱐᱐ ᱢᱤᱴᱟᱨ) ᱢᱮᱱᱟᱜᱼᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱵᱟᱜᱟᱱ ᱫᱚ ᱨᱟᱡᱽ ᱵᱷᱚᱵᱚᱱ ᱨᱮᱱᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱨᱟᱱ ᱫᱟᱨᱮ ᱨᱮᱱᱟᱜ ᱢᱤᱫ ᱜᱟᱫᱮᱞ ᱠᱟᱱᱟ ᱾ ᱱᱚᱣᱟ ᱛᱟᱞᱟ ᱨᱮ ᱢᱤᱫ ᱧᱩᱛᱩᱢᱟᱱ ᱯᱷᱩᱱᱩᱨᱜᱟᱹᱞ ᱢᱮᱱᱟᱜᱼᱟ ᱾ ᱱᱚᱠᱥᱛᱨᱚ ᱵᱤᱨ ᱫᱚ ᱢᱤᱫ ᱱᱟᱣᱟ ᱵᱟᱜᱟᱱ ᱠᱟᱱᱟ, ᱡᱟᱦᱟᱸ ᱫᱚ ᱵᱮᱱᱟᱣ ᱟᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱨᱟᱡᱽ ᱵᱷᱚᱵᱚᱱ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ